Ζυράννα Ζατέλη

Η Ζυράννα Ζατέλη  (29 Μαρτίου 1951) είναι Ελληνίδα συγγραφέας.

Βιογραφικό  
Γεννήθηκε το 1951 στον Σοχό Θεσσαλονίκης. Έζησε εκεί ως το 1969 που τελείωσε το Λύκειο. Τρία χρόνια μετά, σπούδασε θέατρο και εργάστηκε ως ηθοποιός στο θέατρο και στο ραδιόφωνο, μα εγκατέλειψε γρήγορα. Το 1973 μετά από περιπλάνηση στο εξωτερικό βρέθηκε στην Αθήνα.  

Το ενδιαφέρον της στράφηκε από νωρίς στο γράψιμο. Εμφανίζεται στο προσκήνιο το 1984, με την Περσινή αρραβωνιαστικιά, το πρώτο της βιβλίο με διηγήματα. Δυο χρόνια αργότερα ακολουθεί μια δεύτερη συλλογή με διηγήματα, με τίτλο Στην ερημιά με χάρι. Το 1993 καθιερώνεται με το μυθιστόρημα Και με το φως του λύκου επανέρχονται, το οποίο και βραβεύεται τον επόμενο χρόνο με το Κρατικό Βραβείο Μυθιστορήματος. 

Με τον τίτλο Ο θάνατος ήρθε τελευταίος, εκδίδει το 2001 το πρώτο μέρος της τριλογίας Με το παράξενο όνομα Ραμάνθις Ερέβους. Το βιβλίο σημειώνει αμέσως τεράστια επιτυχία και μετά από έναν χρόνο λαμβάνει το Κρατικό Βραβείο Μυθιστορήματος. Ακολουθεί, το 2005, η νουβέλα Ο δικός της αέρας και το 2006 το αφήγημα Οι μαγικές βέργες του αδελφού μου· αφορμή για το τελευταίο αποτελεί η έκθεση ξυλογλυπτικής του Χρήστου Καρακόλη στο Μουσείο Μπενάκη. Το 2009 κυκλοφόρησε το μυθιστόρημά της Το πάθος χιλιάδες φορές, ενώ το 2010  τιμήθηκε με το Βραβείο Μυθιστορήματος του Ιδρύματος Πέτρου Χάρη της Ακαδημίας Αθηνών για το σύνολο του έργου της. 

Το μυθιστόρημά της Και με το φως του λύκου επανέρχονται μεταφράστηκε στα γερμανικά, ολλανδικά, λιθουανικά, ιταλικά, γαλλικά.

Διηγήματά της έχουν μεταφραστεί και δημοσιευθεί σε ανθολογίες και λογοτεχνικά περιοδικά στα αγγλικά, γαλλικά, γερμανικά και ιταλικά.

Από το 1981 ζει ανάμεσα στην Αθήνα, στη Γαλλία και στην Πορτογαλία. Βιβλία της έχουν μεταφραστεί και κυκλοφορούν στη Γαλλία, τη Γερμανία, την Ιταλία, την Ολλανδία, τη Σερβία και τη Λιθουανία.

Εργογραφία 
 (2021) Ορατή σαν Αόρατη, εκδ. Καστανιώτη
(2017)	Τετράδια ονείρων, εκδ. Καστανιώτη
 (2013)	Και με το φως του λύκου επανέρχονται, εκδ. Καστανιώτη
 (2013)	Περσινή αρραβωνιαστικιά, εκδ. Καστανιώτη
 (2011)	Ηδονή στον κρόταφο, εκδ. Καστανιώτη
 (2011)	Περσινή αρραβωνιαστικιά, Έθνος
 (2009)	Με το παράξενο όνομα Ραμάνθις Ερέβους: Το πάθος χιλιάδες φορές, εκδ. Καστανιώτη
 (2006)	Οι μαγικές βέργες του αδελφού μου, εκδ. Καστανιώτη
 (2005)	Ο δικός της αέρας, Ιανός
 (2001)	Με το παράξενο όνομα Ραμάνθις Ερέβους: Ο θάνατος ήρθε τελευταίος, εκδ. Καστανιώτη
 (1994)	Περσινή αρραβωνιαστικιά, εκδ. Καστανιώτη
 (1994)	Στην ερημιά με χάρι, εκδ. Καστανιώτη
 (1993)	Και με το φως του λύκου επανέρχονται, εκδ. Καστανιώτη
(1986) Στην Ερημιά με Χάρι, εκδ. Σιγαρέτα 
(1984) Περσινή Αρραβωνιαστικιά, εκδ. Σιγαρέτα.

Συμμετοχή σε συλλογικά έργα 
 (2013)	Συνταγές μέσα από τη λογοτεχνία, Δημοσιογραφικός Οργανισμός Λαμπράκη
 (2011)	Η Θεσσαλονίκη των συγγραφέων, Ιανός
 (2007)	Συγγραφικές εμμονές, εκδ. Καστανιώτη
 (1999)	΄΄Workshop for Balkan Authors and Translators, Εθνικό Κέντρο Βιβλίου
 (1998)	Santé'', εκδ. Ύψιλον.

Παραπομπές

Πηγές

 

 

Νεοέλληνες λογοτέχνες
Έλληνες μυθιστοριογράφοι
Ελληνίδες συγγραφείς